**Kontaktperson:**

**Presse**

Marco Giudici

Technical Publicity Ltd, for Honeywell Industrial Safety

MGiudici@technical-group.com

**HONEYWELL LANCERER NY NETVÆRKSTILSLUTTET SOFTWARELØSNING TIL ARBEJDere, DER HAR TIL FORMÅL AT FORBEDRE SIKKERHEDEN OG PRODUKTIVITETEN PÅ ARBEJDSPLADSEN**

*Ny softwareløsning baseret på den nye Honeywell Sotera™-platform*

*Honeywell Sotera-Express erstatter tidligere softwareløsninger med en ny og brugervenlig brugergrænseflade*

*Bærbare og fastmonterede gas-detekteringssystemer samt åndedrætsværn udvalgt af uafhængige eksperter blandt mere end 5.500 produkter fra 59 lande*

POOLE, U.K., 24 august, 2017 —Honeywell (**NYSE:HON**) har i dag annonceret Honeywell Sotera™, som er en ny og omfattende sikkerheds-softwareplatform, der understøtter virksomhedens voksende sortiment af netværkstilsluttede løsninger til arbejdere. Løsningen er designet specielt til at hjælpe virksomhedens kunder med at holde deres faciliteter og arbejdere sikre, forbedre produktiviteten samt begrænse krav-overholdende og administrative omkostninger.

”Honeywell bygger videre på virksomhedens førende markedsposition inden for sikkerheds-produkter og -løsninger til industrien, og bruger sin viden til at udvikle og implementere netværkstilsluttede teknologier til arbejdere, der tillader vores kunder at gøre arbejdspladsen sikrere og driftsaktiviteterne mere effektive samtidig med, at de hjælper virksomhederne med at undgå omkostningstunge nedetider og administrative byrder”, siger Ken Schmidt, vicedirektør i divisionen for bærbare gasdetekteringssystemer hos Honeywell Industrial Safety. ”Takket være Honeywell Sotera-platformen kan vores netværkstilsluttede løsninger hjælpe vores kunder med at overvåge sikkerheden for arbejdere uanset hvor de befinder sig og hjælpe med at optimere deres anlægs- og feltfaciliteter”.

 Honeywell Sotera-platformen understøtter andre kompatible, netværkstilsluttede løsninger, såsom tovejskommunikations-, geolokaliserings- og automatisk sikkerhedsvarslingsudstyr, hvilket giver arbejdere adgang til realtidsovervågning af sikkerhedshændelser og evnen til at reagere hurtigt, hvis en arbejder kommer til skade på en fjern lokation.

Honeywell Sotera-Express, som er den første udrulning af softwaren, vil erstatte tidligere softwareløsninger til Honeywells markedsførende, bærbare gas-detekteringssystemer med en ny og brugervenlig brugergrænseflade. Softwaren gør det nemmere for kunderne at udarbejde rapporter for test og vedligeholdelse af forskelligt Honeywell-udstyr.

Honeywell Sotera-Express vil fungere som den eneste administrations-platform for alle Honeywells gas-detekteringssystemer begyndende med virksomhedens populære produkter: BW Clip, GasAlertMicroClip og Honeywell RAE Systems ToxiRAE Pro, MultiRAE, QRAE3 og MicroRAE gasmålere såvel som BW IntelliDoX og RAE Systems AutoRAE 2 dockingsystemer til test og vedligeholdelse af udstyret. Klik [her](http://www.honeywellanalytics.com/products/honeywell-sotera) for at få flere oplysninger om Honeywell Sotera-Express.

Softwaren forenkler udstyrs-konfiguration, -test og -vedligeholdelse på tværs af alle Honeywells forskellige varemærker og effektiviserer sikkerhedsansvarliges administration af krav-overholdelse ved at gøre det nemt og overskueligt at udarbejde test-, certificerings-, hændelses- og andre vigtige rapporter. Løsningen tilbyder også avancerede cyber-sikkerhedsfunktioner til databeskyttelse.

Honeywell Sotera-platformen blev introduceret i dag i forbindelse med Honeywell Safety and Productivity Solutions (SPS) Launch Event-sending fra Minneapolis, hvor SPS afslørede en række netværkstilsluttede løsninger designet specielt til at forbedre produktiviteten og sikkerheden på arbejdspladsen. Disse omfatter:

* [Sensepoint XCL](https://www.honeywell.com/newsroom/pressreleases/2017/01/honeywell-launches-bluetooth-enabled-fixed-gas-detector-for-commercial-light-industrial-applications), et nyt, avanceret, netværkstilsluttet gas-detekteringssystem til kommercielle og lette industrielle anvendelsesformål.
* En ny [fragtovervågningsløsning](https://www.honeywellaidc.com/solutions/workflow/connected-freight-solution), der giver logistikvirksomheder og fragt-firmaer realtidsinformation om placeringen og tilstanden af forsendelser for at undgå skader og tab.
* En ny [kravoverholdelsesløsning](https://www.honeywellaidc.com/solutions/workflow/pickup-delivery) til lastbilchauffører, der bruges til elektronisk registrering af servicetimer og køretøjsinspektioner for at opfylde EU-regler.
* En serie af robuste, [bærbare termoprintere](https://www.honeywellaidc.com/products/printers/mobile/rp-series), der forsyner transportører med feltservice og materialer til mobil udskrivning af labels og kvitteringer.

En optagelse af sendingen kan ses på Honeywells websted eller ved at besøge: <http://hwll.co/live>.

Honeywell Industrial Safety er en del af Honeywell Safety and Productivity Solutions-gruppen, som er verdensførende inden for gas-detektering med branchens bredeste portefølje af bærbare, fastmonterede, enkelt- og multigas-detekteringssystemer. Det er også verdensførende inden for personligt beskyttelsesudstyr, der dækker alt fra top til tå, og selvstændigt åndedrætsværn til førstehjælpspersonale. Honeywells softwareløsninger forbinder arbejdere og arbejdsgivere med datastyret realtidsteknologi for at forbedre sikkerheden, produktiviteten, effektiviteten og bundlinjen på arbejdspladsen.

Få flere oplysninger om Honeywell Industrial Safety samt deres produkter og tjenester på virksomhedens websted på <http://www.honeywellsafety.com>.

Honeywell ([www.honeywell.com](http://www.honeywell.com/)) er en Fortune 100 software-industrivirksomhed, der leverer branchespecifikke løsninger, som omfatter rumfart og produkter og tjenester til bilindustrien, styringsteknik til bygninger, boliger og industri og højtydende materialer globalt.  Vores tekniske løsninger hjælper alt fra fly, biler, boliger og bygninger, fabrikker, forsyningskæder og arbejdere til at blive tættere forbundne og gøre vores verden mere intelligent, sikrere og mere bæredygtig.  Besøg [www.honeywell.com/newsroom](http://www.honeywell.com/newsroom) for at få flere nyheder og oplysninger om Honeywell.

Honeywell Safety and Productivity Solutions (SPS) udvikler produkter, software og forbundne løsninger, der forbedrer produktiviteten, sikkerheden på arbejdspladsen og aktiv-ydelsen for vores kunder over hele kloden. Vi opfylder dette løfte baseret på vores brancheførende mobile enheder, software, cloud-teknologi og automatiseringsløsninger, den bredeste vifte af personlige værnemidler og gas-detekteringssystemer samt kundetilpassede sensorer, kontakter og regulatorer. Vi producerer og sælger også et bredt sortiment af fodtøj til arbejde, leg og udendørsaktiviteter, herunder varemærkerne XtraTufTM og Muck BootTM.

###